Det var ikke kun de italienske bystater, der indførte karantæne for tilrejsende. I 1709 blev den lille ø Saltholm i Øresund gjort til karantænestation efter ordre fra den danske kong Frederik 4.

Inspirationen havde han dog fra Italien, hvor der flere hundrede år efter pesten i 1300-tallet stadig blev brugt karantænestationer for at sikre sig mod sygdomsepidemier i de travle handelsbyer.

Øresund var et travlt trafikknudepunkt med mange skibe på gennemfart fra hele Østersøregionen, og mange af disse skibe skulle lægge til i København.